รอบเมนส์ของเดือนพฤษภาคมมาวันที่24-29 และได้มีเพศสัมพันธ์กับแฟนในวันที่30 ใส่ถุงยางแต่ถุงแตก เลบเริ่มกินยาคุมฉุกเฉินวันที่31 (เวลาที่กินยาเม็ดแรกยังไม่เกิน24ชม. และเม็ดที่สองกินในเวลา12ชม.ต่อมาเป๊ะๆ) ผ่านไปได้ซักอาทิตย์หลังกินยา เราก็มีเลือดออกมา (คาดว่าเป็นประจำเดือน) ซึ่งออกมาในวันที่6-8 ในปริมาณที่เยอะแค่วันแรก แบบนี้เป็นผลข้างเคียงจากยาคุม)ุกเฉินไหมคะ เพราะเมนส์เดือนที่แล้วเพิ่งหายไปเอง มีโอกาสท้องไหมคะ กังวลมากเลยค่ะ
สวัสดีค่ะ หากประจำเดือนมาวันที่ 24 พ.ค. แล้วได้มีเพศสัมพันธ์ในวันที่ 30 พ.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก ซึ่งจริงๆ แล้วจึงไม่จำเป็นต้องทานยาคุมฉุกเฉินก็ได้อย่างไรก็ตาม หากได้ทานไปแล้ว ก็ไม่ได้อันตรายอะไร และเลือดที่ออกในวันที่ 6-8 มิ.ย. ซึ่งเกิดขึ้น 6 วันหลังจากทานยาไป น่าจะเป็นเลือดที่เกิดจากผลของยาคุมฉุกเฉิน ไม่ใช่ประจำเดือน เนื่องจากประจำเดือนเพิ่งมาไปไม่นานค่ะสำหรับประจำเดือนก็อาจมาในช่วงเวลาเดิม คือประมาณวันที่ 24-25 มิ.ย. หรืออาจมาช้ากว่านี้ก็ได้ค่ะส่วนโอกาสในการตั้งครรภ์นั้นถือว่าแทบไม่มี เนื่องจากยังอยู่ในระยะปลอดภัย อีกทั้งได้ทานยาคุมฉุกเฉินไปและมีเลือดออกหลังจากทานยาด้วยค่ะ หากกังวลมาก ก็ให้ลองตรวจหาการตั้งครรภ์หลังจากมีเพศสัมพันธ์ไปแล้ว 2 สัปดาห์ หากตรวจไม่พบ ก็แสดงว่าไม่มีการตั้งครรภ์เกิดขึ้นค่ะ